તેમણે આગળ કહ્યું હતું કે, મને એવી પણ જાણકારી મળી છે કે, જીવાભાઇએ ભારતીય જનતા પાર્ટીમાં જોડાવા માટે દિલ્હીમાં અમિત શાહનો પણ સંપર્ક કર્યો હતો. એ વખતે તેમણે શરત મૂકી હતી કે, તેમને જો બેચરાજીની ભાજપની ટિકિટ આપવામાં આવે તો તેઓ પક્ષમાં જોડાશે. પરંતુ અમે કોઇ શરત નહોતી માની. નીતિન પટેલના આ ઘટસ્ફોટ બાદ જીવા પટેલનો સંપર્ક કરવામાં આવ્યો ત્યારે તેમણે આ તમામ આક્ષેપો નકાર્યા હતા. તેમણે કહ્યું હતું કે, નીતિન પટેલે મારી પર કરેલ આક્ષેપો પાયાવિહોણા છે. હું તેમને માત્ર સામાજિક સંબંધોને કારણે મળવા ગયો હતો.